Μπάλας Μέγερι

Ο Μπάλας Μέγερι (γεννημένος στις 31 Μαρτίου 1990 στη Βουδαπέστη) είναι Ούγγρος διεθνής ποδοσφαιριστής, οποίος αγωνίζεται ως τερματοφύλακας για την Ντέμπρετσενι στο Πρωτάθλημα Α' Κατηγορίας Ουγγαρίας.

Σταδιοδρομία σε συλλόγους

Φερεντσβάρος
Ξεκίνησε τη σταδιοδρομία του στην ουγγρική Φερεντσβάρος και έπαιξε για δύο χρόνια στην ομάδα Νέων. Τη σεζόν 2007-08, δοκιμάστηκε από την Μπρίστολ Σίτι, αλλά μετά το τέλος της σεζόν επέστρεψε στη Φερεντσάβαρος.  Τη σεζόν 2008-09, δεν πήρε πολλές ευκαιρίες και το καλοκαίρι δοκιμάστηκε από την Χέρτα Βερολίνου, χωρίς αποτέλεσμα.  Η επόμενη σεζόν, 2009-10, ήταν άκρως θετική για εκείνον, αφού κατάφερε να γίνει ο βασικός τερματοφύλακας του συλλόγου.

Ολυμπιακός
Τον Ιούνιο του 2010 υπέγραψε συμβόλαιο συνεργασίας τριών ετών με τον Ολυμπιακό.  Έκανε το ντεμπούτο του σε ένα νικηφόρο αγώνα με 3-1 εναντίον της Καβάλας για το πρωτάθλημα. Ο πρώτος του χρόνος στην ομάδα του Πειραιά ήταν επιτυχημένος παρότι δεν αγωνίστηκε πολύ, έχοντας τρεις καλές εμφανίσεις ως τρίτος τερματοφύλακας του συλλόγου. Υπεύθυνοι του συλλόγου και οπαδοί αναφέρονταν θετικά για το μέλλον του. Η σεζόν 2011-12 ήταν απρόσμενα καλή για τον Ούγγρο τερματοφύλακα, αφού ο Ολυμπιακός είχε πρόβλημα στην θέση του και εκείνος «άρπαξε» την ευκαιρία και με τις πολύ καλές του εμφανίσεις έγινε βασικός. Αγωνίστηκε συνολικά σε 22 αγώνες πρωταθλήματος, 2 κυπέλλου και 6 σε ευρωπαϊκούς. Το καλοκαίρι του 2012, ανανέωσε το συμβόλαιο του ως το καλοκαίρι του 2015.

Χετάφε
Το καλοκαίρι του 2015 υπέγραψε τριετές συμβόλαιο συνεργασίας με την ισπανική Χετάφε.

Ατρόμητος 
Το καλοκαίρι του 2018 υπέγραψε στον Ατρόμητο Αθηνών, όπου αγωνίστηκε μέχρι το 2020.

Γκεζτεπέ 
Στις 15 Σεπτεμβρίου του 2020 ήρθε σε συμφωνία με την τουρκική Γκεζτεπέ με την φανέλα της οποίας αγωνίστηκε για μιάμιση σεζόν.

ΑΕΛ Λεμεσού 
Στα μέσα της σεζόν 2021-22, κατά την χειμερινή μεταγραφική περίοδο, ήρθε σε συμφωνία με την κυπριακή ΑΕΛ Λεμεσού. Αγωνίστηκε στην ομάδα για το υπόλοιπο της σεζόν, μέχρι τον Ιούλιο του 2022 και κατέγραψε 15 συμμετοχές στο Κυπριακό Πρωτάθλημα.

Ντέμπρετσενι 
Το καλοκαίρι του 2022 υπέγραψε συμβόλαιο με την ουγγρική Ντεμπρέτσενι με την οποία αγωνίζεται σήμερα και μετρά έως τώρα 3 συμμετοχές (28/9/22).

Διεθνής σταδιοδρομία
Είναι διεθνής με την Εθνική Ελπίδων Ουγγαρίας, έχοντας 5 συμμετοχές.  

Στις 16 Μαΐου 2012, ο προπονητής της Εθνικής Ουγγαρίας, Σάντορ Εγκερβάρι, τον κάλεσε στην αποστολή για έναν φιλικό αγώνα με την Τσεχία, μετά τις πολύ καλές εμφανίσεις του στον Ολυμπιακό. Μέχρι τώρα, έχει 1 συμμετοχή.

Διακρίσεις
Ολυμπιακός
Πρωτάθλημα Ελλάδας (5) : 2011, 2012, 2013, 2014, 2015
Κύπελλο Ελλάδας (3) : 2012, 2013, 2015

Διεθνείς
Παγκόσμιο Πρωτάθλημα Κ20: Τρίτη θέση 2009

Ατομικές
Βραβείο Νάντορ Χιντεγκούντι: 2009-2010

Παραπομπές

Εξωτερικοί σύνδεσμοι

 Προφίλ στο transfermarkt.de
 Προφίλ στο soccernet.espn.go.com
 Προφίλ στο uk.eurosport.yahoo.com
 Προφίλ στο olympiacos.org

Ούγγροι ποδοσφαιριστές
Τερματοφύλακες ποδοσφαιριστές
Ποδοσφαιριστές Μπρίστολ Σίτι
Ποδοσφαιριστές Φερεντσβάρος
Ποδοσφαιριστές Ολυμπιακού Πειραιώς
Ποδοσφαιριστές Χετάφε ΚΦ
Ποδοσφαιριστές Γκρόιτερ Φυρτ
Ποδοσφαιριστές Ατρόμητου Αθηνών
Ποδοσφαιριστές Γκεζτεπέ ΣΚ
Ποδοσφαιριστές ΑΕΛ Λεμεσού
Ξένοι ποδοσφαιριστές στην Ελλάδα
Ξένοι ποδοσφαιριστές στην Ισπανία
Ξένοι ποδοσφαιριστές στη Γερμανία
Ξένοι ποδοσφαιριστές στην Τουρκία
Ξένοι ποδοσφαιριστές στην Κύπρο
Ξένοι ποδοσφαιριστές στην Αγγλία 
Ούγγροι ποδοσφαιριστές στο εξωτερικό
Ποδοσφαιριστές Εθνικής Ουγγαρίας Κ21
Ποδοσφαιριστές Εθνικής Ουγγαρίας
Ποδοσφαιριστές Α΄ Κατηγορίας Ουγγαρίας
Ποδοσφαιριστές Σούπερ Λιγκ Ελλάδας